
TARBIYYAH IMANIYYAH SEBAGAI DASAR TARBIYYAH 
ISLAMIYYAH HARAKIYYAH 

MUQADDIMAH 

Penjahilan besar-besaran telah melanda konsep-konsep umum seorang Muslim dalam 
berbagai persoalan Islam. Hal ini telah merebak pada seluruh sikap dan tmgkah laku Muslim. 
Akibatnya muncullah berbagai konsep, sikap dan waqie’ yang asmg, yang sama sekali tidak ada 
sangkut pautnya dengan hakikat Islam yang sebenarnya.^ 

Akibatnya Islam yang sepatutnya menjadi suatu nikmat terbesar kurniaan Ilahi kmi 
menjadi suatu bebanan. Suatu bebanan yang ditanggung lantaran kejahilan Ummat Islam itu sendiri 
dalam memahami dan menghayati Islam sebagai suatu nikmat. Ibnu Taimiyyah di dalam 
menjelaskan mengenai kepentingan kefahaman yang shahih dan implikasinya dalam kehidupan 
Mukmin menyebutkan bahawa: 

“Kefahaman yang shahih dan niat yang baik adalah sebesar-besar nikmat 
Allah s.w.t ke atas hambaNya. Bahkan tidak ada anugerah yang lebih baik dan 
mulia selepas Islam melainkan kedua-duanya. Kedua-duanya merupakan betis 
kepada Islam. Islam tertegak di atasnya dan dengannya seorang hamba terselamat 
dari jalan-jalan orang-orang sesat yang mempunyai kefahaman yang rosak. Beliau 
termasuk dikalangan orang-orang yang diberi nikmat ke atas mereka, mempunyai 
kefahaman dan niat yang baik. Mereka berada pada jalan yang lurus yang 
diperintahkan agar kita memohon dan Allah s.w.t agar Dia menunjuki kita jalan 
yang lurus dalam setiap solat. Kefahaman yang shahih merupakan cahaya yang 
dicampakkan oleh Allah s.w.t kedalam hati hambaNya menyebabkan beliau boleh 
membezakan di antara yang shahih dan fasid, hak dan bathil, petunjuk dan 
kesesatan, penyelewengan dan kebenaran dan 

Ada yang menyedari hakikat ini dan cuba merawatnya Tapi tidak tahu punca-puncanya 
lantaran tidak tahu bagaimana seharusnya mendiagnosa semua pemyakit ini dan memahaminya 
secara menyeluruh dalam rangka membina semula ummat dan memperbaharui Harakah Islamiyyah 
serta melancarkan suatu Harakah Islamiyyah yang baik, selamat, memadai dan moden. Kerana 
dengan semata-mata adanya keluhan, semata-mata keinginan melakukan perubahan secara benar, 
semata-mata merasai berada pada jalan yang salah dalam hampir semua segi, semata-mata adanya 
usaha-usaha serampangan untuk mengubati keadaan yang hma dan terkebelakang, dengan semata- 
mata itu semua! Maka keadaan ummat akan tetap buta terhadap jalan terang. Oleh itu kaedah 
pengdiagnosaan menyeluruh mesti diketahui. 

Penyakit yang dideritai oleh ummat Islam hari ini adalah penyakit lama yang berulang 
kembali akibat dari kecuaian dan kealpaan ummat ketika sihatnya. Penyakit ini dulunya hampir 
memusnahkan ummat manusia tetapi Allah yang Maha Penyayang telah mengutuskan RasulNya 
lalu membimbing ummat manusia yang sedang dalam kegelapan menuju kepada cahaya dan 
keluasan hidup, dari penyembahan kepada sesama mahkluk kepada penyembahan Allah yang Maha 
Esa. Tetapi kini penyakit ini semakin merebak dan makin hari makin tenat, hingga ada organ-organ 

yang lemah dan tak berfungsi, bahkan Tauhid ataupun keimanan kepada Allah yang menjadi 
jantung Islam itu sendiri telah tenat dan makin kehilangan fungsinya. Kini tanda-tanda kelemahan 
dan kehancuran ummat mula tampak dalam tmgkahlaku dan pergerakan ummat itu sendiri.Ummat 
Islam hari ini telah mula menolak Syariat dan Hakimiyyah Allah taala, Deen Allah serta janji-janji 
dan ancaman-ancaman Allah, Dimana ini bermakna kita juga telah menolak redha, rahmat dan 
bantuan Allah taala; oleh itu hari ini kita melihat Ummat Islam telah hilang Daulah Islamiyyah, 
Syariat Islamiyyah, Ahklak Islam, Tamadun Islam, Tarbiyyah dan Keperibadian sebenar Islam, 

Penyakit mi tidak akan sembuh melainkan kita merawatnya sebagaimana Rasulullah s.a.w 
merawatnya dahulu; kita mesti bermula pada titik permulaan dakwah Rasulullah s.a.w. Ummat ini 
perlu dididik sebagaimana Rasulullah s.a.w mendidik generasi awal dahulu dengan manhaj dan 
uslub Rasulullah s.a.w. 

Perlu Kembali Kepada Tarbiyyah Islamiyyah Harakiyyah. 

Al Imam asy Syahid Hasan al Banna telah menyedari hakikat ini dan merasai bahawa 
“umat ini semestinya kembali bangkit, namun khazanah ( aset ) umat mi untuk kembali telah 
terkuras habis, kecuali satu: itulah pemuda!” Hasan al Banna telah mengungkapkan kata-kata: 
“nahnu fi ‘asyri at taqwin, fakawwinu anfusakum ( kita sekarang sedang berada di abad 
pembentukan peribadi, maka bentuklah diri kalian masing-masing ). ” Umat yang serba lemah ini 
tidak mungkin mampu bangun dan berjuang untuk membangunkan semula Islam tanpa melalui 
proses Tarbiyyah Islamiyyah yang sebenarnya, sebagaimana Rasulullah s.a.w. telah membangunkan 
generasi al Qur’an yang unik tersebut. Imam Hasan al Banna menyedari bahawa tarbiyyah ini 
jalannya panjang dan kesulitannya banyak. Hanya sedikit orang yang sabar menempuh jalannya 
yang panjang dan kesulitannya yang banyak , iaitu orang yang berkemahuan keras. Tetapi Hasan al 
Banna yakin pula bahawa tarbiyyah itulah satu-satunya jalan yang dapat menyampaikan kepada 
tujuan dan matlamat islami dan tidak ada jalan lain. Asy Syeikh Mustafa Masyhur telah berkata: 
“ Tarbiyyah bukanlah segala-galanya, tetapi segala-galanya tidak akan dapat diraih kecuali melalui 
tarbiyyah 

Oleh itu untuk kita membangunkan individu muslim yang berkemampuan untuk 
mendukung Risalah Ilahi dan seterusnya membangunkan rumah tangga da’wah dan terbangunnya 
masyarakat yang diredhai Allah dan kita tidak ada pilihan lain melainkan melalui proses Tarbiyyah 
Islamiyyah harakiyyah. 

Pengertian Tarbiyyah Islamiyyah 

Tarbiyyah dari segi bahasa berasal daripada perkataan Arab yang membawa erti penjagaan, 
pengasuhan dan pendidikan. Manakala dari segi istilah, perkataan Tarbiyyah membawa pengertian 
cara terbaik (ideal) dalam berinteraksi dengan fitrah manusia, baik secara langsung (berupa kata- 
kata) mahupun secara tidak langsung (berupa keteladanan, sesuai dengan sistem dan wasilahnya 
yang khas) untuk memproses perubahan dalam diri manusia menuju keadaan yang lebih baik. 

Tarbiyyah Islamiyyah pula ialah penjagaan, pengasuhan dan pendidikan berasaskan sumber 
al-Quran al-Karim dan Sunnah Rasulullah s.a.w. Sumber-sumber mi adalah sumber-sumber 
Rabbani. Atau dalam pengertian yang lebih khusus Tarbiyyah Islamiyyah bererti proses 
mempersiapkan individu dengan persediaan yang menyentuh seluruh aspek kehidupannya, meliputi: 
ruhani, jasmani dan aqli (akal Ukirannya). Ianya bersifat integral dan komprehensif. Tarbiyyah 
Islamiyah adalah proses penyediaan manusia yang soleh , yakni agar tercipta suatu keseimbangan 
dalam potensi, matlamat, ucapan dan tindakannya secara menyeluruh. Keseimbangan di sini 

bermaksud jangan sampai kemunculan suatu potensi menyebabkan lenyapnya potensi yang lain. $ 
Dengan proses tarbiyyah milah generasi sahabat dididik oleh Rasulullah s.a.w. sehingga berjaya 
melahirkan Generasi Rabbani yang mendapat jolokan dan pujian daripada Allah seperti yang 
disebutkan di dalam al-Quran al-Karim yang bermaksud: 

“Kamu adalah sebaik-baik ummah yang dikeluarkan untuk manusia. Kamu 
menyuruh berbuat kebaikan, melarang berbuat kemungkaran dan kamu beriman 
kepada Allah. Sekiranya Ahli Kitab beriman, tentulah itu lebih baik bagi mereka; 
di antara mereka ada yang beriman dan kebanyakan mereka adalah orang-orang 
yang fasik. ” 


(Ali ‘Imran: 1 10) 


Kenapa Tarbiyyah Islamiyyah Harakiyyah 

Dalam realiti kita yang mana kehidupan kita dikuasai oleh sistem rekaan manusia, sistem 
bukan Islam dan bertentangan dengan sistem yang dikurniakan Allah swt kepada manusia, apakah 
amal yang paling dicintai oleh Allah? Adakah kita akan beramal seolah-olah kita sedang hidup di 
dalam sistem Islam atau susunan amal kita perlu perubahan akibat termansuhnya kekhilafahan 
Islam? Para ulama telah memfatwakan bahawa amal yang paling utama pada masa ini ialah 
menegakkan Daulah Islamiyah dan seterusnya membangunkan semula sistem khilafah. Daulah 
Islamiyyah tidak mungkin dapat dibangunkan di dalam sistem bukan Islam yang sedia ada kerana 
Tarbiyyah Islamiyyah yang menumpang sistem ini tidak akan memberikan keberkesanan yang 
dihajati. Sistem Tarbiyyah yang menumpang sistem kehidupan yang selain dari Sistem Islam tidak 
akan mampu melahirkan natijah-natijah rawatan dan menghasilkan ciri-ciri kekuatan yang sangat 
diperlukan untuk mencapai matlamat mendirikan semula Daulah Islamiyyah, ^ 

Apa yang perlu dilakukan ialah memutuskan diri kita dari sistem buatan manusia mi dan 
menggabungkan diri kita dengan Jamaah Islamiyyah yang menjalankan Sistem Tarbiyyah 
Islamiyyah yang tidak mempunyai sebarang hubungan dengan Sistem Jahiliyyah yang sedang 
berjalan. Sistem Tarbiyyah yang mampu merawat individu dan membina ciri kekuatan yang 
diperlukan hanya dapat dapat berjalan secara berkesan apabila ianya berjalan di dalam sebuah 
Harakah, dan dinamakan Tarbiyyah Islamiyyah Harakiyyah. Harakah itu sendiri ditakrifkan 
sebagai “gerakan yang dicetus dan didorongkan oleh satu perasaan yang merasai kegentingan akibat 
percanggahan yang berlaku di antara Aqidah yang ditanamkan di dalam jiwanya, dengan sistem 
kehidupan yang bersumberkan selain dari Islam”. Oleh itu Tarbiyyah Islamiyyah hanya boleh 

menatijahkan natijah-natijah Islam yang sebenar apabila tarbiyyah ini dijalankan secara harakah, / 

Sasaran Tarbiyyah 

Sasaran utama dalam aktiviti tarbiyyah, seperti ditegaskan Said Hawwa dalam Membina 
Angkatan Mujahid, berawal dari pembentukan pribadi muslim dan berhujung pada tegaknya 
Ustadziyatul 'Alam (kepemimpinan atas alam semesta). Sasaran ini, seperti dikatakan Imam Hassan 
Al-Banna, dalam salah satu Risalah Da'wahnya Risalatul Khomis, dianggap oleh sebagian orang 
bagai mimpi di siang hari. Dan hakikat ini disedari sepenuhnya oleh para mu'asis (pendiri) dan 
aktivis da'wah yang mukhlis. Karena itu, diperlukan khutuwat (langkah-langkah) perjuangan dan 
Manhaj Tarbiyyah yang istimewa agar sasaran di atas dapat dicapai. ^ 

TARBIYYAH IMANIYYAH DAN HUBUNGKAITNYA DENGAN TARBIYYAH 
ISLAMIYYAH HARAKIYYAH 

Sebagaimana keimanan itu menjadi hati atau jantung kepada Islam maka Tarbiyyah 
Imaniyyah juga, seharusnya menjadi dasar dan penekanan utama Tarbiyyah Islamiyyah Harakiyyah. 

Dalam hal ini Dr Yusof Al Qaradawi menyebut; 

“Tunggak pertama yang harus dimiliki mereka ( anggota harakah) ialah 
Iman; iaitu Iman yang berdasarkan al Quran dan As Sunnah, dengan seperangkat 
akhlaq dan cabang-cabangnya yang berjumlah lebih dari tujuh puluh cabang itu. 

Iman dengan segala cabang-cabangnya yang telah disusun dalam berpuluh-puluh 
buku yang sekaligus menjabarkannya. Jadi Iman itu bukanlah sekadar angan-angan 
dan hiasan belaka tetapi keyakinan yang terpaten di dalam dada dan dibuktikan 

dengan amal perbuatan nyata. ”. ^ 


Pengertian dan hakikat Iman 

Iman yang cuba dilahirkan melalui Proses Tarbiyyah Islamiyyah mi bukanlah sekadar 
angan-angan ataupun perhiasan bahkan Iman itu merupakan keyakinan dalam hati dan dibenarkan 
dengan amal. 

Ibnu Qayyim dalam menjelaskan mengenai hakikat kesyumulan iman menyebut bahawa: 

“Iman mempunyai unsur lahir dan bathm. Zahirnya adalah 
perkataan lidah dan amal anggota tubuh. Bathmnya adalah pembenaran hati, 
kepatuhan dan kecintaannya. Tidak ada gunanya zahir jika tidak disertai batin, 
sekalipun ada jaminan terhadap darah, harta dan keturunannya. Bathm tidak akan 
mendapat pahala selagi tidak ada zahirnya, kecuali jika ada alasan yang masuk akal 
seperti tidak mampu, dipaksa atau takut. Tidak adanya amal secara zahir padahal 
tidak ada penghalangnya, merupakan bukti kerosakan bathm atau kerana di 
dalamnya tidak ada iman. Kekurangan dalam amal menunjukkan kekurangan 
iman dan kekuatan amal menunjukkan kekuatan Iman. Iman merupakan hati dan 
inti Islam. ’’ ™ 


Dan mengenai perincian dan penyempurnaan Iman ini, Ibnu Qayyim menyebutkan bahawa: 

“Iman di balik semua itu merupakan suatu hakikat yang 
terangkum, berupa pengetahuan mengenai apa yang dibawa oleh Rasulullah s.a.w 
yang bersifat ilmu, membenarkannya yang bersifat aqidah, menyatakannya bersifat 
perkataan, tunduk kepadanya yang bersifat cinta dan kepasrahan, mengamalkannya 
yang bersifat zahir dan bathm serta menyebarkannya merupakan dakwah menurut 
kesanggupan. Kesempurnaan Iman itu ialah dengan mencintai kerana Allah, 
membenci kerana Allah, memberi kerana Allah dan menahan kerana Allah. ” H 

Titik Mula Yang Betul. 

Apabila kita melihat sirah suci Rasulullah s.a.w, baginda pertama kali memperhatikan 
aspek kebersihan ‘Aqidah Tauhid dan menyucikannya dari berbagai kotoran syirik, kerana itulah 
dasar yang akan menumpang berdirinya bangunan keperibadian seorang muslim yang selanjutnya 
akan melakukan dan memasuki fasa pembangunan keluarga, masyarakat kemudian pemerintah dan 
negara. Rasulullah s.a.w memperhatikan aspek Tarbiyyah dan Kadirisasi para Rijal ‘Aqidah dan 
Pasukan Dakwahnya. Ayat-ayat al Qur’an pada fasa ini turun dengan memfokuskan masalahnya 
pada masalah keimanan kepada Allah s.w.t, pada Hari Akhirat dan pembersihan ‘Aqidah Tauhid. 
Kemudian arahan untuk membersihkan diri dari Tradisi Jahiliyyah dan diganti dengan Ahklak 
Islam yang utama. Juga arahan untuk saling menasihati dengan kesabaran dan kebenaran, sekaligus 
persiapan jiwa untuk peperangan antara hak dan bathil. Hal itu tampak dalam dua peristiwa 
Bai’atul Aqabah ketika Rasulullah s.a.w meminta para sahabat untuk berjanji untuk melindunginya 

bila baginda berada di Madmah. ^ 

Kita lihat kaum muslimin ketika itu juga menghadapi cacian, penyiksaan, pembunuhan. 
Tapi Rasulullah s.a.w tetap menasihati mereka dengan sabar dan memberi khabar gembira dengan 
syurga dan kemenangan. Rasullullah s.a.w tidak meminta mereka membalas cacian itu dengan 
kekuatan. Meskipun mungkin saja Rasulullah s.a.w memerintahkan mereka untuk membunuh Abu 
Jahal misalnya atau meruntuhkan berhala untuk menghilangkan kemungkaran. Tapi hal itu tidak 
dilakukan oleh Rasulullah s.a.w. Kerana bila itu terjadi akan memunculkan heboh di kalangan 
Musyrikin. Dan bila itu terjadi mereka pasti akan mengadakan aksi penghancuran dakwah’ berikut 
kepada pengikutnya, padahal ketika itu dakwah masih sangat lemah dan pengikutnya masih sedikit. 
Dan kalau begitu, kemusyrikan dan kemungkaran tidak akan lenyap kerana aksi yang terbatas pada 
tahapan itu. ^ 

Itulah Manhaj Perjuangan Rasululllah pada fasa itu. Mempersiapkan Kadir Inti yang kuat 
yang akan menjadi dasar bangunan. Mereka dibina sesuai dengan ayat al Qur’an di Madrasah 
Rasulullah s.a.w. untuk tunduk pada perintah Allah, dengan melakukan Qiamullail untuk 
menambah bekal lantaran mereka memikul amanat berat sebagaimana firman Allah; 

“Hai orang-orang yang berselimut (Muhammad s.a.w), bangunlah (untuk solat) di 
malam hari, kecuali sedikit ( daripadanya ), (iaitu) seperduanya atau kurangilah dari 
seperdua itu sedikit, atau lebih seperdua itu. Dan bacalah Al Qur’an itu dengan 

perlahan-lahan. Sesungguhnya Kami akan menurunkan kepadamu perkataan yang 
berat. ” 

(Al Muzzammil: 1-5) 


Inilah juga proses pertama yang mesti dilalui oleh mereka yang ingin melibatkan diri di 
dalam Harakah Islamiyyah, iaitu proses membersihkan hati dari segala Karat-Karat Jahiliyyah dan 
seterusnya menanam Bibit-Bibit Keimanan yang bersih dan murni. Inilah salah satu ciri utama yang 
menjadikan Generasi Awal Al Qur’an sebagai satu Generasi Yang Cemerlang (Jiil ul Quran 
unfarid). 

Inilah juga proses awal yang perlu dilalui oleh mana-mana ahli-ahli anggota Harakah 
ataupun Jemaah Islamiyyah yang mengharapkan natijah yang sama. Inilah faktor yang terlebih 
dahulu dilihat sebelum kita atau mana-mana kumpulan berfikir dan merancang menegakkan 
peraturan masyarakat yang Islamik, dalam usaha membangunkan sebuah masyarakat atau Ummah 
Islamiyyah di tengah-tengah kepekatan Jahiliyyah Moden ini. Kita perlu mencontohi proses 
pembentukan dan pembangunan yang dijalankan oleh Rasulullah s.a.w 14 abad yang silam. Dengan 
meyakini Uslub Rasulullah s.a.w adalah bimbingan wahyu Ilahi dan meyakini ‘Uslub Rasulullah 
s.a.w’ itu sendiri adalah hasil dari proses Tarbiyyah Islamiyyah yang bertolak dari keyakinan kepada 
Allah s.w.t dan keyakinan kepada Rasulullah s.a.w. 

Uslub Rasulullah s.a.w bermula dengan penekanan dasar dan penegakkan Tauhid 
Rubbubiyatillah dan Tauhid Uluhiyatillah. Uslub yang melahirkan Ubudiatillahi Wahdah di 
dalam ‘itiqad, ibadah, akhlak, syari’at bahkan dalam semua tindakan. Perkara-perkara ini boleh kita 
baca dan kita ambil dari mana-mana saja tapi dari segi perlaksanaannya susah kita hendak lahirkan. 
Oleh itu contoh kita terus kepada generasi yang dididik oleh Rasulullah s.a.w dengan bimbingan 
wahyu. 14 

Sesungguhnya membentuk dan membangunkan Keperibadian Islam pada individu-individu 
Muslim dan Jamaah Islamiyyah berdasarkan kepada Tauhid tadi adalah langkah pertama dan asas 
dalam usaha awal membina masyarakat Islam yang terlaksana di dalam penghayatan hidup mereka 
hukum-hukum Allah s.w.t dan peradaban Islam yang ditinggalkan oleh junjungan besar kita Nabi 
Muhammad s.a.w. Keperibadian yang bersih daripada percampuran antara Jahiliyyah dengan Islam. 
Tegasnya bersih daripada pertembungan antara haq dan bathil di dalam masyarakat Islam itu 
sendiri. ^ 

Iman Sebagai Dasar Atau Syarat Penerimaan Amal 

“Dan sesiapa yang mengerjakan amalan-amalan yang salih dari lelaki atau 
perempuan, sedangkan ia seorang yang beriman, maka mereka akan masuk ke 
dalam Syurga dan mereka tidak akan dikurangi sedikitpun (pahala amalan 
mereka). 

An Nisaa’: 124 

Asy Syahid Syed Qutb dalam Tafsir Fi Dzilalul Quran dalam menafsirkan ayat ini 
menegaskan bahawa : 

“ Keimanan itu adalah syarat bagi penerimaan sesuatu amalan dan mana - 
mana amalan yang tidak terbit daripada keimanan dan tidak disertai oleh 
keimanan adalah tidak mempunyai sebarang nilai di sisi Allah. Syarat ini memang 
tabi’i dan logikal kerana keimanan kepada Allah itulah yang menjadikan sesuatu 
perbuatan yang baik itu terbit dan kefahaman dan niat yang tertentu dan 
menjadikan perbuatan itu suatu harakat yang tabi’i dan teratur bukannya terbit 
kerana tujuan untuk memenuhi kehendak keinginan peribadi dan bukannya 
harakat yang kebetulan yang tidak diatur dengan rapi dan tidak ditegakkan di atas 
sesuatu asas atau dasar. ” 

Oleh itu Iman tidak boleh dipisahkan daripada sebarang kegiatan hidup manusia. Setiap 
pekerjaan yang dilakukan hendaklah dibina dan didorong oleh iman kepada Allah Ta’ala kerana 
niat yang ikhlas kerana Allah Ta’ala lah yang menjadi penentu untuk suatu amalan itu diterima. Ini 
selari dengan sabda Rasulullah s.a.w daripada Saidina ‘Umar al Khattab r.a: 


“Sesungguhnya tiap amalan itu ialah dengan niatnya dan tiap urusan itu ialah 
dengan apa yang diniatkan. Maka sesiapa yang Hijrahnya kerana Allah dan 
RasulNya, maka Hijrahnya itu untuk Allah dan RasulNya. Maka sesiapa yang 
Hijrahnya kerana dunia yang ingin dimilikinya atau kerana wanita yang ingin 
dinikahinya maka Hijrahnya ialah untuk apa yang diHijrahkan ke atasnya ” 

(Riwayat Bukhari dan Muslim) 


Dan di dalam satu Hadith Qudsi Rasulullah s.a.w ; 

Zuhair bin Harb bercerita kepada kami, Ismail bin Ibrahim bercerita kepada kami. 
Ruh bin Qasim memberitakan kepada kami dari al Ala’ bin Abdur Rahman bin 

Ya’qub, dari ayahnya dari Abu Hurairah r.a berkata; Rasulullah s.a.w bersabda: 

“Allah yang Maha Mulia dan Maha Besar berfirman : "Aku adalah penyekutu 
yang paling tidak memerlukan sekutu, barang siapa yang beramal suatu amal di 
dalamnya ia mensekutukan kepada selain Ku, maka Aku meninggalkannya dan 
sekutunya 

(. Riwayat Muslim) 

Yusof Qardhawi dalam membincangkan mengenai fokus utama Tarbiyyah Islamiyyah, 
meletakkan ‘niat yang ikhlas’ di tempat pertama. Menurutnya “amal islami itu adalah ibadah dan 
jihad, sedangkan ibadah tidak akan diterima Allah kecuali dengan niat yang ikhlas hanya 

keranaNya. ^ Allah berfirman; 


ojJUaJI pL 




<DI 







V'* 


< ‘ “ i I lj) "3» J) 


"Padahal mereka tidak disuruh kecuali supaya menyembah Allah dengan 
memurnikan kata’atan kepadaNya dalam (menjalankan) agama dengan lurus dan 
supaya mereka mendirikan shalat dan menunaikan zakat; dan yang demikian itulah 
agama yang lurus. ” 

(Al Bayyinah : 5) 


Menurut Mustafa Masyhur, ibadah yang sahih (betul) lahir daripada ‘Aqidahyang baik. 
Perkataan ibadah itu mempunyai sifat kesyumulannya dan merangkumi segala urusan hidup, tidak 
terbatas kepada solat, puasa, zakat dan haji sahaja kerana risalah dan tugas manusia dalam hidup ini 
ialah beribadah kepada Allah. Hidup seluruhnya ialah ibadah kepada Allah. 




“Tidak Aku jadikan jin dan manusia melainkan untuk beribadah kepada Aku. ” 

(Az-Zaariyat: 56) 

Oleh itu setiap muslim mestilah bersungguh-sungguh menrealisasikan pengertian ini 
dengan niat yang betul dalam setiap pekerjaan mereka. Dengan itu, barulah makan minum, ilmu 
dan amalan, riadah dan perkahwinan menjadi wasilah (jalan) 
mentaati Allah. Rumah menjadi mihrab (tempat beribadah kepada Allah). Begitu juga sekolah, 
kolej, kilang, tempat perniagaan, kebun, ladang, sawah, padang permainan, malah dunia seluruhnya 
menjadi tempat beribadah kepada Allah SWT. Dengan perkataan lain, segala usaha dan perkataan 
yang terbit daripada seorang muslim merupakan ibadah kepada Allah. 

Dengan itu hubungan sentiasa wujud antara hamba dengan Penciptanya dalam semua 
aspek kehidupan. Semua urusan dirujuk kepada Syariat Allah swt. Hubungan hati manusia dengan 
Allah pada setiap masa adalah asas utama bagi melaksanakan Tarbiyyah Islamiyyah dengan 
berkesan. 

Oleh sebab itulah aspek Rabbani dalam Tarbiyah Islamiyah adalah aspek yang paling 
penting kerana matlamat pendidikan Islam ialah melahirkan insan mukmin dalam pengertian 
sebenar iaitu insan yang memiliki iman yang menguasai hati dan fikiran, lahir dalam bentuk amalan 
dan tindakan, seperti yang disebutkan dalam al-athar: “...Ia sebati dalam jiwa dan dibenarkan dalam 
bentuk amalan. ” Allah berfirman yang bermaksud: 


e — ^ i*’ o i>>/o ?/o _ 






“Sesungguhnya orang yang beriman ialah orang yang beriman kepada Allah dan 
RasulNya, kemudian mereka tidak ragu-ragu, mereka berjihad dengan harta dan 
jiwa mereka di jalan Allah.Mereka itulah orang-orang yang benar. ” 

(Al-Hujurat: 15) 

Tunggak Tarbiyyah Rabbaniyah ialah hati yang subur, sentiasa berhubung dengan Allah 
SWT, yakin akan menemui -Nya, mengharapkan rahmat -Nya dan takut akan azab-Nya. Jiwa yang 
hidup milah yang menjadi tumpuan Allah swt untuk dicampakkan nur kepadanya. Sabda 
Rasulullah s.a.w yang bermaksud: 

“Sesungguhnya Allah tidak melihat pada rupa bentuk kamu tetapi sesungguhnya 
Dia melihat kepada amalan-amalan dan hati-hati kamu. ” 

(Riwayat Ibn Majah) 


Iman Sebagai Masdar Atau Penggerak 

Rasulullah s.a.w bersungguh-sungguh berusaha supaya Tanzim Haraki ini lahir dan datang 
sebagai hasil dari kesedaran Islam dan buah daripadanya. Lantaran ini bukanlah perasaan 
(semangat) yang menjadi pendorong di dalam tubuh da’wah. Akan tetapi ‘Aqidahlah yang menjadi 
asas bangunan harakah ini. Iman yang sedar yang menjadi pemimpin jiwa dan penggeraknya yang 

asli di dalam jihadnya yang susah lagi panjang. ^ 

Lantaran itu Tanzim Haraki di zaman Rasulullah s.a.w tidak mengambil bentuk kepartian 
seperti yang kita lihat di dalam organisasi politik moden. Jamaah Islam yang dibentuk dan 
dipimpin oleh Rasulullah s.a.w tidak menjadi rombolan yang berjalan di belakang pimpinan tanpa 


12 



Tarbiyyah Imaniyyah Sebagai dasar Tarbiyyah Islamiyyah Harakiyyah 


Abu Vmar 


hidayah. Akan tetapi segala pertandaan dan bentuk organisasi itu menunjukkan kedalaman ‘Aqidah 
di dalam organisasi. ^ 

Di dalam Harakah Islamiyyah, anggota harakah tidak mengikuti orang-orang tertentu. 
Manusia yang masuk menjadi anggota di dalamnya bukan bertujuan mencapai maslahat dan 
kepentingan golongan yang beramal di dalamnya. Di dalam Harakah Islamiyyah anggotanya 
mengikuti prinsip dan berusaha di dalamnya untuk mencapai keredhaan Allah s.w.t semata-mata. 
Lihatlah bagaimana Saddad bin Al Had berkata: 

“ Telah datang seorang lelaki dari Arab Badwi kepada Rasulullah s.a.w. Apabila 
dia telah beriman kepadanya dan mengikutinya lalu berkata: ‘Aku berhijrah 
bersama kamu”. Lantas Rasulullah s. a.w mewasiatkan dia kepada seorang sahabat. 

Tatkala terjadi peperangan Khaibar. Rasulullah s.a.w mendapat sesuatu dan 
rampasan perang lalu Rasulullah s.a.w membahagikannya kepada Arab badwi itu. 

Maka Arab Badwi itu berkata kepada Rasulullah s.a.w: “ Bukan kerana ini aku 
mengikuti kamu. Akan tetapi aku mengikuti kamu supaya aku dipanah di sini (jla 
menunjuk pada lehernya) lalu aku tewas dan memasuki sj'urga”. Lantas Rasulullah 
s.a.w bersabda: ‘‘Sekiranya kamu jujur kepada Allah, pasti Allah akan memenuhi 
cita-cita kamu itu”. Kemudian mereka bangun berperang, maka dia dibawa 
kembali dan medan perang dengan keadaan terbunuh, lalu Rasulullah s.a.w 
bersabda: “Itukah dia?” Mereka berkata “Ya..” Rasulullah s.a.w bersabda: “Dia 
jujur kepada Allah maka Allah menepati janjinya. ” 

Inilah kesedaran ‘Aqidah yang memelihara Harakah Islam dari pembubaran dan 
kehancuran selepas wafatnya Rasulullah s.a.w. Kesedaran ‘Akidah ini telah menjelma dalam bentuk 
yang paling terang dan realiti yang paling jelas ketikamana Saidma Abu Bakr As Siddiq r.a berdiri 
mengisyhtiharkan kepada pembesar -pembesar muslimin: 

“Barangsiapa yang menyembah Muhammad maka sesungguhnya Muhammad telah 
mati dan siapa yang menyembah Allah maka sesungguhnya Allah hidup dan tidak 
mati. ” 

Kemudian dia membacakan firman Allah kepada Manusia: 


^Lil J ijJI < La 

Dan Muhammad itu tidak lain hanyalah seorang Rasul yang sudahpun didahului 
oleh beberapa orang Rasul ( yang telah mati atau terbunuh ). Jika demikian, kalau ia 
pula mati atau terbunuh, (patutkah ) kamu berbalik ( berpaling tadah menjadi 

kafir)? Dan (ingatlah), sesiapa yang berbalik (menjadi kafir) maka ia tidak akan 
mendatangkan mudarat kepada Allah sedikitpun; dan (sebaliknya) Allah akan 
memberi balasan pahala kepada orang-orang yang bersyukur (akan nikmat Islam 
yang tidak ada bandingannya itu). 


(Ali Imran:I44) 


Iman Sebagai Bekalan Menghadapi Tajribah Dan Kesinambungan ‘Amal Islami 

Pengalaman ‘Amal Islami ditaburi dengan berbagai-bagai tribulasi dan dibentangkan dengan 
berbagai gangguan. Rintangan-rintangan yang mengganggu di dalam perjalanan lebih banyak dari 
yang dij angka. Segenap kuasa yang sedang mengintip-ngintip Islam dan para pemeluknya tidak 
terkira banyaknya. Dan masalah-masalah yang ditinggalkan oleh segala kebudayaan dan falsafah 
kebendaan di dalam masyarakat Islam, menuntut penyelesaian yang paling mujarab dan paling 
cepat dan kemampuan yang paling besar dan paling baik. Ditambah pula dengan kejahilan 
Muslimin terhadap Deen mereka dan asingnya mereka dari prinsip-prinsip Islam, h 

Inilah suasana yang sedang dihadapi oleh Harakah Islamiyyah dan dalam menghadapi suasana 
begini kita tentunya memerlukan suatu persediaan yang cukup besar. Kita mungkin tidak dapat 
menandingi musuh dari sudut bilangan atau peralatan dan kecanggihan teknologi. Tetapi kita ada 
suatu kekuatan yang lain yang dapat menandingi apa-apa saja cabaran dan rintangan; iaitu 
keimanan yang mendalam terhadap pertolongan dan janji-janji Allah s.w.t. Inilah kekuatan yang 
diwariskan oleh Rasulullah s.a.w kepada umatnya. Saidma ‘Umar pernah berwasiat kepada Saidma 
Saad Bin Abi Waqas yang ketika itu menjadi pemimpin tentera Islam ke Farsi sebagai berkata: 

“Sesungguhnya aku mewasiatkan kepada kamu supaya bertaqwa kepada Allah s.w.t 
dalam setiap suasana dan keadaan, kerana taqwa kepada Allah itulah sebaik-baik 
senjata untuk menentang musuh Allah dan sebagai suatu kekuatan di dalam 
peperangan. Dan saya berwasiat kepada kamu dan orang-orang kamu supaya lebih 
mengawasi perkara maksiat daripada mengawasi musuh, kerana dosa tentera di 
bawah pimpinan kamu lebih ditakuti daripada musuh mereka. Sesungguhnya 
kemenangan orang-orang Islam adalah kerana maksiat musuh. Kalaulah tidak 
demikian kita tidak mempunyai kekuatan kerana bilangan kita jauh lebih sedikit 
daripada bilangan mereka dan senjata kita tidak seimbang dengan senjata mereka. 
Kalaulah kita sama dengan mereka dalam perkara maksiat kepada Allah. Maka 
mereka melebihi kita dari segi kekuatan. Ketahuilah wahai Sa’ad- di dalam perjalan 
jihad kamu mi ada pengawas-pemgawas dari Allah s.w.t. Mereka mengetahui apa 
yang kamu lakukan dan hendaklah kamu merasa malu dengan mereka dam 

janganlah kamu melakukan maksiat sedang kamu berjihad di jalanNya. ” ^ 


Pada suatu masa yang lain pula Saidina ‘Umar Al Khattab 
kepada Amru Ibnu Al ‘As yang berbunyi: 


r.a pernah mengutuskan surat 

“Sesungguhnya aku merasa hairan mengenai kelambatan kamu membuka Mesir. 

Kamu berperang, berjihad sudah genap dua tahun, berlakunya demikian kerana 
kamu membuat bid’ah dan kamu cintakan dunia. Sesungguhnya Allah s.w.t tidak 

menolong sesuatu kaum melainkan kejujuran niat mereka. 

Betapa besarnya hajat kita kepada keyakinan yang kukuh untuk menghadapi generasi anak 
cucu Fir’aun dan keturunan Abu fahal. Dan kita tetap yakin bahawa Allah bersama kita. 
Barangsiapa yang sentiasa beserta Allah, ia pasti tidak akan lenyap. Allah berfirman; 

“Jika Allah menolong kamu, maka tak adalah orang yang dapat mengalahkan 
kamu; jika Allah membiarkan kamu (tidak memberi pertolongan), maka siapakah 
gerangan yang dapat menolong kamu (selain) dari Allah sesudah itu ? Kerana itu 
hendaklah kepada Allah saja orang-orang Mu’mm bertawakkal. ” 

(Ali ‘Imran: 160) 

“Mengapa kami tidak akan bertawakkal kepada Allah padahal Dia telah 
menunjukkan jalan kepada kami. Dan kami sungguh-sungguh akan bersabar 
terhadap gangguan-gangguan yang kamu lakukan kepada kami. Dan hanya kepada 
Allah saja orang-orang yang bertawakkal itu berserah diri. ” 

(Ibrahim: 12) 



s - ^ I 



“(Dialah) Tuhan Timur dan Barat, tiada Tuhan (yang berhak disembah) 
melainkan Dia, maka ambillah Dia sebagai Pelindung. ” 

(. AlMuzzammil : 9) 


Iman Dan Penyatuan Ummat. 

Bagi Islam, bukan warna, bangsa, keturunan, geograh atau mana-mana kepentingan yang 
menjadi ikatan sesama manusia atau memisahkan mereka sebaliknya ikatan ini adalah ikatan 
‘Aqidah. Ikatan ini adalah hubungan mereka sesama mereka. Hubungan mereka dengan Allah 
menyebabkan mereka dianugerahkan status kemanusiaan ini. Oleh kerana itu, hubungan inilah yang 
akan menentukan nasib mereka di dumia ini atau di akhirat kelak. Hembusan yang ditiup dari ruh 
Allah menjadikan manusia itu manusia. Ruh inilah yang menjadikan manusia itu mulia dan 
menyebabkan segala isi langit dan bumi dijadikan untuk manusia. Berlandaskan kepada hakikat 
inilah manusia bersatu dan berpisah bukan berlandaskan kepada suatu unsur yang asing daripada 
• 22 

manusia. 

Ikatan perpaduan ini adalah ikatan ‘Aqidah kerana ‘Aqidah adalah termulia bagi ruh 
manusia. Apabila hubungan mi terputus maka hilanglah sebarang ikatan perpaduan dan identitmya. 

23 


Oleh itu upaya untuk menyatukan mereka itu pertama kali bersandar pada penghidupan 
‘Akidah Islamuiyyah dalam diri, membangkitkan keimanan dalam hati, mengenalkan kaum 
muslimin dengan hakikat agama mereka, kebesaran dan kelengkapannya, bahawa Islam itu 
menjadikan kita tidak memerlukan semua prinsip buatan manusia yang telah terbukti rapuh dan 
gagal dalam menciptakan kebahagiaan ummat manusia lantaran ia merupakan buatan manusia yang 
lemah. Adapun Islam adalah buatan Allah Rabbul ‘Alamin dan pencipta manusia, yang maha 
mengetahui apa yang baik dan untuk kemaslahatan mereka. Kerana itu sangan tidak atis dan tidak 
logik mensejajarkan hukum Allah itu dengan prinsip-prinsip manusia. Ketika Keimanan telah 
menyentuh hati manusia, ia akan mendorong mereka untuk saling mencintai dan bersatu dan 
membuang perselisihan dan perpecahan. Dari situlah mereka akan menyambut seruan persatuan di 
antara mereka kerana mereka mengharapkan ketaatan dan kedekatan pada Allah s.w.t. yang telah 
berfirman kepada mereka; 

£ 

“Dan berpegang teguhlah kamu kepada tali (agama) Allah, dan janganlah kamu 
bercerai berai, dan ingatlah akan ni’mat Allah kepada kamu ketika kamu 
bermusuh-musuhan, maka disatukan hati-hati kamu, lalu jadilah kamu (kerana 
ni’mat Allah) orang-orang yang bersaudara; dan kamu telah berada di tepi jurang 
Neraka, lalu Allah menyelamatkan kamu daripadanya. Demikianlah Allah 
menerangkan ayat-ayatNya kepada kamu, agar kamu mendapat petunjuk. ” 

(Ali ‘Imran: 103) 


Juga firmanNya yang lain; 



Le jJL5" ijj 



‘Dan janganlah kamu menyerupai orang-orang yang bercerai berai dan berselisih 
sesudah datangnya keterangan yang jelas kepada mereka. Mereka itulah orang- 
orang yang mendapat siksa yang berat, ” 

(AU ‘Imran: 105) 

Inilah jalan yang dilalui oleh Rasulullah s. a. w. Rasulullah s.a.w. menanamkan ‘Akidah 
Tauhid dan ibadah hanya kepada Allah, kemudian menolak semua sesembahan selamNya dari 
patung berhala serta semua yang disembah selain Allah, Setelah itu banyak jiwa yang terbuka untuk 
kesatuan, Ukhuwah dan mengutamakan orang lain dibanding diri sendiri. Ini sangat jelas terjadi 
ketika Rasulullah s.a.w mempersaudarakan Muhajirin dan Ansar. Itulah langkah strategik dalam 
menyiapkan tapak atau dasar yang kuat dan terpadu yang kemudian menjadi landasan bangunan 
Islam di atasnya. 

Kepada mereka para anggota harakah, hendaklah mengerahkan segenap upaya untuk 
menyebarkan dakwah dan membangunkan keimanan serta mengumpul kaum muslimin di bawah 
bendera Islam. Menyediakan semua sebab dan sarana yang benar untuk mengujudkan hal tersebut 
diiringi kesabaran yang berlipat ganda. Kerana perubahan yang diidamkan tidak akan terujud 

kecuali melalui sunnatullah yang tidak akan berubah;^ 1 

"Bagi manusia ada malaikat-malaikat yang selalu mengikutinya bergiliran, di muka 
dan di belakangnya, mereka menjaganya atas perintah Allah. Sesungguhnya Allah 
tidak merubah keadaan sesuatu kaum sehingga mereka merubah keadaan yang ada 
pada diri mereka sendiri Dan apabila Allah menghendaki keburukan terhadap 
sesuatu kaum, maka tidak ada yang dapat menolaknya; dan sekali-kali tidak ada 
pelindung bagi mereka selain Dia. ” 

(Ar Radu: II) 


Iman Dan Tindakbalas Haraki. 

Keimanan yang cuba dibentuk melaui proses Tarbiyyah Islamiyyah Harakiyyah bukanlan 
keimanan yang mandul yang tak membuahkan amal. Tapi keimanan yang cuba dihasilkan ialah 
keimanan yang tulen dan peka terhadap tuntutan keimanan serta peka dan mudah bertmdakbalas 
dengan suasana-suasana yang cuba meruntuhkan atau menggugat pertumbuhan dan perkembangan 
Iman tersebut. 

Islam bukan Agama Rahbaniyyah (pertapaan) yang mengasingkan para pemeluknya di 
gereja-gereja dan biara-biara. Akan tetapi dia adalah Agama Haraki, agama yang bertindak dengan 
tindakbalas yang sanggup menggempur dan digempur, sanggup menyerang dan diserang. 

Muhammad Ahmad ar Rashid di dalam bukunya Al Muntalaq menyebut; 

“Walau bagaimana dahsyatnya kerosakan, seorang Pendakwah tidak boleh 
meninggalkan tugasnya untuk menyelamatkan hamba-hamba Allah dari cara hidup 
Jahiliyyah kepada cara hidup Islam, mengeluarkan mereka dan Kesesatan kepada 
Hidayah, dari Kebatilan kepada Kebenaran dan dari Kezaliman kepada 
Ke’adilan.Segala kesangsian dan putus asa dalam proses Islah ini perlu segera 

dimusnahkan dengan detik-detik kesedaran.”^ 

Oleh itu anggota harakah hendaklah menjadi Rahban (Rahib) di malam hari dan Fursan 
(tentera berjuda) di siang hari. Dengan itu mehnah -mehnah (tribulasi) di dalam hidup Harakah 
Islamiyyah menjadi dapur pembakar yang membakar logam-logam untuk membersihkan segala 

karat dan campurannya. 

Dengan ini barulah anggota harakah akan menjadi Mukmin Mujahid ataupun Rijalun 
‘Aqidah bukan buih-buih. Firman Allah Taala : 

/a menurunkan air (hujan) dari langit, lalu membanjiri tanah-tanah lembah 
(dengan airnya) menurut kadarnya yang ditetapkan Tuhan untuk faedah 
makhlukNya, kemudian banjir itu membawa buih yang terapung-apung. Dan dari 
benda-benda yang dibakar di dalam api untuk dijadikan barang perhiasan atau 
perkakas yang diperlukan, juga timbul buih seperti itu. Demikianlah Allah 
memberi misal perbandingan tentang perkara yang benar dan yang salah. Adapun 
buih itu maka akan hilang lenyaplah ia hanyut terbuang, manakala benda-benda 
yang berfaedah kepada manusia maka ia tetap tinggal di bumi. Demikianlah Allah 
menerangkan misal-misal perbandingan. 

(Ar radu :17) 


Oleh itu anggota harakah mestilah beriman dengan sebenar-benarnya dan menyelaraskan 
diri dengan Islam dengan sungguh-sungguh. Mereka itulah yang menjadi lampu-lampu hidayah. Di 
samping itu, mereka terdedah dengan fitnah-fitnah yang membuta tuli. 

Sejarah Islam telah menyaksikan di setiap zamannya yang berbeza-beza, berbagai-bagai 
contoh teladan yang indah dan cemerlang. Para pemudanya telah menepati apa yang telah mereka 
janjikan kepada Allah. Maka di antara mereka ada yang telah gugur dan ada pula dari mereka yang 

menuggu dan mereka sedikitpun tidak berubah. ^ 

Di atas asas inilah terbentuknya harakah Islamiyyah yang pertama. Harakah yang beriman 
dengan da’wahnya selaras dengan segala prinsip yang didukung. Ia mengetahui segala bahaya jalan 
yang dilaluinya dan bersiap sedia memberi pengorbanannya dengan redha dan murah hati. 
Renunglah kata-kata As Syahid Hassan Al Banna: 

“ Betapa inginnya kami agar umat ini mengetahui bahawa mereka lebih kami cintai 
daripada diri kami sendiri. Kami berb angga ketika jiwa-jiwa kami gugur sebagai 
penebus bagi kehormatan mereka, jika memang tebusan itu yang diperlukan atau 

menjadi harga bagi tegaknya kejayaan, kemuliaan dan terwujudnya cita-cita 
mereka, jika memang itu harga yang harus dibayar. Tiada sesuatu yang membuat 
kami bersikap seperti im selain rasa cinta yang talah mengharu biru hati kami, 
menguasai perasaan kami, memeras habis air mata kami dan mencabut rasa mgin 
tidur dan pelupuk mara kami. Betapa kami menyaksikan bencana yang mencabik- 
cabik umat ini, sementara kita hanya sanggup menyerah kepada kehinaan dan 
pasrah oleh keputusan. Sungguh kami berbuat di jalan Allah untuk kemaslahatan 
seluruh manusia, lebih banyak dari apa yang kami lakukan untuk kepentingan diri 
kami. Kami adalah milik kalian wahai saudara tercinta, sesaatpun kami tidak akan 
pernah menjadi musuh kalian. 


Penutup. 

Persoalan Iman adalah persoalan ‘nilai’. Kehidupan dan segala amalan yang tidak dihiasi 
dengan keimanan yang benar adalah kehidupan yang tidak ada nilai di sisi Allah Ta’ala walaupun 
umur kehidupan tersebut 100 tahun atau lebih dari itu. Oleh itu Tarbiyyah Imaniyyah yang 
menjadi dasar Tarbiyyah Islamiyyah Harakiyyah ialah proses memberi ‘nilai’ kepada amal-amal 
yang akan lahir sebagai buah dari Tarbiyyah Islamiyyah Harakiyyah. 

Kerja-kerja menegakkan Kalimah Allah di muka bumi ini adalah suatu kerja yang besar dan 
akan menuntut pengorbanan yang besar; bermula dari masa lapang kita dan kemuncaknya adalah 
nyawa kita. Pengorbanan yang sebegini besar tidak akan terlaksana melainkan dengan dorongan 
Iman yang benar. Kalaupun ada dorongan-dorongan lain yang memungkinkannya namun 
pengorbanan tersebut tidak ada nilainya di sisi Allah sebagaimana sabda Rasulullah s.a.w; 

“ Sesungguhnya manusia yang mula-mula dihukum pada Hari Akhirat 
ialah orang yang gugur Syahid. Dia dibawa kepada Allah, maka Allah menyebut 
kepadanya nikmat-nikmat yang telah diberi j semasa di dunia), lalu dia mengakui 
nikmat-nikmat itu. ( Setelah itu) Allah bertanya kepadanya ‘Apakah yang engkau 
telah lakukan pada nikmat-nikmat itu ?” Dia menjawab “Aku berperang pada 
(jalan) Mu, sehingga aku gugur syahid. ” Allah berfirman, “Engkau berdusta! 
(Tujuan engkau bukan mematuhi perintahKu), tetapi bertujuan supaya orang 
mengatakan engkau berani dan memang telahpun dikatakan begitu’’, Kemudian 
telah diperintahkan supaya dihumban mukanya ke dalam Neraka. Kedua: Orang 
yang mempelajari “Ilmu dan mengajarkannya serta membaca al Qur’an, lalu 
dibawa berjumpa Allah, maka Allah menyebutkan nikmat yang diberikan 
kepadanya satu demi satu. Dia mengakui nikmat-nikmat itu (semua). (Setelah itu) 

Allah bertanya kepadanya, “Apakah yang telah engkau lakukan pada nikmat itu?” 

Dia menjawab, “Aku mempelajari ilmu dan mengajarnya, serta membaca al Qur’an 
kerana mengharapkan KeredhaanMu.” Allah berfirman, “Engkau berdusta! 
(Engkau tidak bertujuan mengharapkan Keredhaan Ku), tetapi engkau bertujuan 
supaya orang mengatakan engkau Alim, engkau membaca al Qur’an supaya 
dikatakan engaku Qari, memang telah dikatakan engkau Qari, memang telah 
dikatakan (engkau ‘Alim dan Qari),” Lalu dia diperintahkan supaya mukanya 
dihumban ke dalam Neraka. Ketiga: Orang yang diberikan kepadanya kemewahan 
hidup, dan kekayaan harta benda, lalu dia dibawa kepada Allah, maka Allah 

membilang nikmatNya satu demi satu kepadanya, dia mengakui nikmat-nikmat itu 
(semua). Allah bertanya kepadanya, “Apakah yang engkau lakukan pada nikmat- 
nikmat itu }” Dia menjawab “(Dengan nikmat-nikmat itu) Aku tidak tinggal satu 
pun jalan -jalan nafkah yang Engkau suruh, kecuali aku bernafkah padanya, kerana 
mengharapkan KeredhaanMu. ” Allah berfirman, “Engkau dusta ! ((Engkau tidak 
bertujuan mencari KeredhaanKu), tetapi supaya orang mengatakan engkau 
Pemurah, memang orang telah mengatakan engkau Pemurah, ” kemudian 
diperintahkan supaya dihumbankan mukanya ke dalam Neraka. 

(Riwayat Muslim dan At Tirmizi) 

Oleh itu, Sewajarnyalah Tarbiyyah Imaniyyah ini menjadi lokus utama atau sebagai dasar 
kepada Tarbiyyah islamiyyah Harakiyyah. 

“Allah tidak membebani seseorang melainkan sesuai dengan kesanggupannya. Ia 
mendapat pahala (dan kebajikan) yang diusahakannya dan dia mendapat siksa 
( dari kejahatan) yang dikerjakannya, (mereka berdo’a): ‘Ya tuhan kami, janganlah 
Engkau hukum kami jika kami lupa atau tersalah. Ya tuhan kami, janganlah 
Engkau bebankan kepada kami beban yang berat sebagaimana Engkau bebankan 
kepada orang-orang yang sebelum kami. Ya Tuhan kami janganlah Engkau 
pikulkan kepada kami apa yang tak sanggup kami memikulnya. Beri maaflah kami; 
ampunilah kami; dan rahmatilah kami. Engkaulah Penolong kami, maka tolonglah 
kami terhadap kaum yang kafir. ” 

(Al Baqarah: 286) 

